Agatharchides
Agatharchides Cnidius dictus (natus Cnidi, secundo saec. a.C.n. floruit) fuit geographus et historicus Graecus. Fuit anagnostes Heraclidis Lembi. "Educatus esse dicitur a Cinnaeo". Maior pars illius operum periit, sed excerpta nonnulla exstant, praesertim apud Photium. Eius libris usi sunt compilatores aevi Augustei, Strabo et Diodorus Siculus. Geographiae deditus primus veram causam invenit cur Nilus non hieme sed aestate crescat, hoc est magni imbres in altissimos Aethiopiae montes cadentes. Primus Henricus Stephanus anno 1557 nonnulla fragmenta Agatharcidis apud Photium inventa Genavae publicavit una cum Appiani Iberica et fragmentis Ctesiae et Memnonis.